Document ID: /fineweb-2-swissfilter-quality_10-filterrobots/filtered/01772.jsonl.gz/26

Nie každá výzva sa týka finančného príspevku. Niekedy stačí ku šťastiu oveľa menej, napríklad pohľadnica.
"Moja sestra Beatka má Downov syndróm a 21. júna bude mať okrúhlych 50 rokov," začína svoj príspevok Soňa Rebrová. Oslávenkyňa sa podľa slov jej sestry na oslavu veľmi teší, preto ju spomína každý deň.
Keďže jej sestra je jedna z mála rodinných príslušníkov, ktorých ešte Beatka má, pani Rebrová vymyslela výzvu, ktorou by ju chcela potešiť. "Možno by ju potešilo, keby ste jej vedeli poslať pohľadnicu s prianím všetkého dobrého k päťdesiatke. Určite bude mať veľkú radosť, že si na ňu spomenulo viac ľudí!," napísala svoju prosbu na sociálnu sieť starostlivá sestra.
Ak máte chuť niekomu na Slovensku urobiť radosť, pošlite Beatke pohľadnicu zo Švajčiarska. Najlepšie by bolo, aby ste vybrali pohľadnicu s regionálnym motívom a keby ich prišlo viac z rôznych regiónov, tak by aspoň takto mohla Beatka spoznať Švajčiarsko.
V prípade, že sa výzva podarí, po Beatkynej oslave vám sprostredkujeme jej radosť, ayb ste videli, čo dokáže zaslaná pohľadnica. Radosť možno však už nebude mať pani poštárka.
Pani Rebrová pripojila k výzve aj fotku svojej dcéry so sestrou Beatkou. Ak sa do výzvy zapojíte, skúste ju aj zdieľať, nech je nás čím viac.
Adresa: Beátka Polláková, Grassalkovičova 17/A, 900 28 Ivanka pri Dunaji.
Ak sa vám článok páčil, potešilo by nás vaše hodnotenie:
- hodnotenie webstránky na našom profile Facebook (max. 5 hviezdičiek a text)
- hodnotenie webstránky na našom profile Google Maps (max. 5 hviezdičiek a text)
Za váš čas vám vopred ďakujeme. Vaše hodnotenie nás motivuje v písaní ďalších zaujímavých a užitočných článkov.
INFO: Každý článok je písaný na základe dostupných informácií v aktuálnom čase a niekedy nereflektuje jedinečnosti prípadov a kantónov. Ak nájdete v článku informáciu, o ktorej si myslíte, že sa nezakladá na pravde, môžete požiadať administrátora o jej preverenie. Takáto požiadavka by mala byť podložená odkazom na oficiálne zdroje, ktoré sa týkajú predmetnej témy.